b'\n_START_ARTICLE_\nMartta Kontula\n_START_PARAGRAPH_\nMartta Edit Maria Kontula, k\xc3\xa4ytti sanoittajana salanime\xc3\xa4 Martti, (20. kes\xc3\xa4kuuta 1908 Kymi \xe2\x80\x93 20. syyskuuta 2006 Helsinki) oli suomalainen n\xc3\xa4yttelij\xc3\xa4._NEWLINE_Kontula opiskeli Suomen N\xc3\xa4ytt\xc3\xa4m\xc3\xb6opistossa ja aloitti uransa Helsingin Kansanteatterissa. H\xc3\xa4n n\xc3\xa4ytteli vuosina 1933\xe2\x80\x931960 yhteens\xc3\xa4 18 elokuvassa, l\xc3\xa4hinn\xc3\xa4 sivuosissa. Ensimm\xc3\xa4inen elokuvista oli Georg Malmst\xc3\xa9nin ainoaksi j\xc3\xa4\xc3\xa4nyt elokuvaohjaus Pikku myyj\xc3\xa4t\xc3\xa4r, jossa Kontula oli nimiosassa. Viimeinen oli Edvin Laineen ohjaus My\xc3\xb6h\xc3\xa4stynyt h\xc3\xa4\xc3\xa4y\xc3\xb6 vuodelta 1960._NEWLINE_Kaunis\xc3\xa4\xc3\xa4ninen Kontula esiintyi teatterin puolella opereteissa. N\xc3\xa4yttelij\xc3\xa4nty\xc3\xb6n ohella Kontula teki iskelm\xc3\xa4sanoituksia, joita ovat levytt\xc3\xa4neet Harmony Sisters ja Arvi Tikkala._NEWLINE_Kontula sai Pro Finlandia -mitalin 1958.'